सर्वप्रथम 5151वीं गीता जयन्ती पर आप सभी को हार्दिक शुभकामनाएँ! दुनिया के अनेकानेक धर्म ग्रन्थों में श्रीमद्भगवत गीता का स्थान सर्वोच्च है। सभी को अपने-अपने ग्रंथ, अपने-अपने गुरु और अपने अपने धर्म अज़ीज और प्यारे होते हैं, लेकिन जब-तक हम अन्य किसी दूसरे धर्म ग्रन्थ के बारे में नहीं जानेंगे, तब-तक हम कुएँ के मेंढक ही कहलाएंगे। धर्म और धर्म-ग्रंथ चाहे कहीं के भी और किसी के भी क्यों ना हों, वो गलत मार्ग की ओर इशारा नहीं करते और अगर वो करते है तो वो धर्म-ग्रंथ नहीं हो सकते। आज अगर दुनिया में आतंकवाद की घटनाएँ बढ़ रही हैं तो उसके पीछे साजिश है या फिर कोई सच्चाई? धर्म की आड़ में भोले-भाले और नादान युवाओं को जन्नत का सपना दिखाकर उनके जीवन में जहर घोलकर, जीते-जी जहन्नुम की आग में झोंक देते है। जब-तक हमें भगवत गीता का ज्ञान नहीं होगा, तब-तक हम अधर्म को धर्म समझकर अपना और अपनों का यूँ ही विनाश करते रहेंगे। सरकारी आँकड़ों की मानें तो पिछले 65 सालों में 33 हजार पुलिस कर्मी आतंकवादी घटनाओं में शहीद हुए और लगभग इतने ही हिंदू मारे गए होंगे। पर पूरी दुनिया के आँकड़े उठाए तो पिछले 50 सालों में 50 लाख से ज्यादा मुसलमान मारे गए होंगे। इन मुसलमानों को मारने वाले भी उनके अपने ही थे। ये खूनी खेल आखिर क्यों? जबकि इस्लाम तो शंाति और भाई-चारे का ही नाम है। स्वार्थ में वशीभूत होकर युवाओं को धर्म की गलत विवेचना कर जन्नत का सपना दिखाना और निर्दोषों को मारने का षड्यंत्र रचना, कितना सही है और कितना गलत, यह एक विचारणीय प्रश्न है? धर्म क्या है, कर्म क्या है, भक्ति क्या है और ज्ञान क्या है, इसकी अनुभूति हमें गीता के अध्ययन के उपरांत ही संभव हो पाएगी।